Here is a page extracted from Wikipedia that may contain CSS, HTML, and a lot of unformatted text.

Title: ثوار ثوار
Content: ثوار ثوار ولاخر مدى ثوار
  <div style="padding-right:2px;background:#ffffff;font-size:120%">

كلمات 
ثوار ثوار ولاخر مدى ثوار

مطرح ما نمشي يفتح النوار

ننهض فى كل صباح بحلم جديد

ثوار نعيدك يا انتصار ونزيد

وطول ما ايد شعب العرب بالايد

الثورة قايمة والكفاح دوار

من ارضنا هل الايمان والدين

عيسى ومحمد ثورتين خالدين

والعلم ثورة ومن هنا قامت

والفن والحرية والتمدين

ثوار باسمك يا تاريخ تنطلق

نحكم عليك يا مستحيل تنخلق

نأمر رحابك يا فضا تمتلئ

و الخطوة منا تسبق المواعيد

وطول ما ايد شعب العرب بالايد

الثورة قايمة والكفاح دوار..

ثوار ثوار و لآخر مدى ثوار..

الشعب قام يسأل على حقوقه

و الثورة زى النبض فى عروقه

اللى النهاردة يحققه و يرضاه

لابد بكرة بهمته يفوقه

ثوار مع البطل اللى جابه القدر

رفعنا راسنا لفوووق لما ظهر

بوسنا السما وياه ودوسنا الخطر

و العزم ثابت و العزيمة حديد

و طول ما ايد شعب العرب فى الايد

الثورة قايمة و الكفاح دوار

ثوار ثوار و لآخر مدى ثوار

ثوار ثوار و لآخر مدى ثوار

تعالوا يا اجيال يا رمز الأمل

من بعد جيلنا و احملوا ما حمل

و افتكرونا واذكرونا بخير

مع كل غنوة من اغانى العمل

هيلا هيلا هيلا هيلا

ثورتنا عمل و جهاد

هيلا هيلا هيلا هيلا

هبوا واصنعوا الامجااااد

هيلا هيلا هيلا هيلا

وابنوا فوق بنى الاجداد

اول طريقنا بعيد واخره بعيد

وطول ما ايد شعب العرب فى الايد

الثورة قايمة والكفاااح دوار

ثوار نهزك يا تاريخ تنطلق

شوف كمان 
ليستة اغانى ام كلثوم

اغانى وطنيه مصريه
اغانى باللغه المصريه
اغانى ام كلثوم